סוכנות התיירות הפדרלית

סוכנות התיירות הפדרלית (ברוסית: Федеральное агентство по туризму, בראשי תיבות: Ростуризм) הייתה גוף ממשלתי פדרלי של הפדרציה הרוסית, שנוצר על פי צו נשיאותי מספר 1453 מ-18 בנובמבר 2004<ref name=":0"></ref> ונועד לפתח את התיירות ברוסיה. פורק ב־20 באוקטובר 2022.

הסוכנות הייתה אחראית למתן שירותי מדינה, ניהול רכוש המדינה וביצוע פעולות אכיפת חוק בתחום התיירות.<ref></ref> הסוכנות פעלה בתחום השיפוט של משרד התרבות של הפדרציה הרוסית.<ref></ref> 

הסוכנות ביצעה את פעילותה בשיתוף פעולה עם גופים פדרליים אחרים, רשויות הסובייקטים הפדרליים של הפדרציה הרוסית, גופים ממשליים מקומיים, עמותות ציבוריות וארגונים אחרים. הסוכנות הפדרלית היא ישות משפטית המקבלת תקציבים מהתקציב הפדרלי. המשרד הראשי היה במוסקבה.<ref></ref><ref></ref>

ב-20 באוקטובר 2022, הסוכנות פורקה וסמכויותיה הועברו למשרד הממשלתי לפיתוח כלכלי.

== היסטוריה ==
הסוכנות שהוקמה בשנת 2004 ינקה את שורשיה מסוכנויות קודמות ובראשן המועצה לתיירות חוץ תחת ממשלת השרים של ברית המועצות שהוקמה באפריל 1991 עם ביטול הוועדה הממלכתית לתיירות חוץ, ששירתה דיפלומטים סובייטים.<ref></ref>

משרד הספורט והתיירות הוקם בינואר 1992 והייתה בו מחלקה נפרדת לתיירות. אחריותה הייתה לנהל ולפתח את תחום התיירות המקומי והזר.<ref></ref> משרד התרבות והתיירות של הפדרציה הרוסית הוקם ב-27 במרץ 1992 ובו<ref></ref> הוועדה הבין-מחלקתית לתיירות חוץ ופנים של הפדרציה הרוסית שהוקמה ב-20 באפריל 1992. <ref></ref> המדינה אימצה מדיניות חדשה לפיתוח מגזר התיירות כגון תיירות פנים וחוץ.<ref></ref>

הוועדה לתיירות של הפדרציה הרוסית (רוסקומתוריזם) הוקמה בספטמבר 1992. אחריותה הייתה לפתח אסטרטגיה לפיתוח התיירות ברוסיה, יישום מדיניות התיירות, ארגון, פיתוח ויישום תוכניות ממוקדות ופדרליות בתחום הכשרה מקצועית ושדרוג משאבי אנוש בתחום התיירות, הקמת גופים חדשים לניהול תיירות, באזורים, בגופים אוטונומיים ובערים מוסקבה וסנקט פטרבורג, הערים המתויירות ביותר במדינה. הוועדה הפכה לוועדת הפדרציה הרוסית לנוער, ספורט ותיירות ב-25 באפריל 1994.<ref name=":1"></ref> אחריות הוועדה הייתה פיתוח אסטרטגיה ממלכתית, תיאום בין-אזורי ובין-מגזרי בתחום החינוך הגופני והתיירות, שימור ופיתוח מרכזי תיירות וניהול מגזר התיירות הלאומי.

באוגוסט 1994 הוועדה התאחדה עם ועדת החינוך הגופני של הפדרציה הרוסית והפכה לוועדה הממלכתית של הפדרציה הרוסית לחינוך גופני ותיירות.<ref></ref><ref></ref>

ביוני 1999 הוועדה הממלכתית של הפדרציה הרוסית לחינוך גופני ותיירות הפכה למשרד לחינוך גופני, ספורט ותיירות.<ref></ref><ref></ref> במשרד הוקמה מחלקת התיירות בראשות סגן שר; באותה תקופה ניהל אותה ולדימיר איגורביץ' סטרז'לקובסקי.<ref></ref> ב-17 במאי 2000 המשרד לחינוך גופני, ספורט ותיירות הפך לוועדה הממלכתית של הפדרציה הרוסית לחינוך גופני, ספורט ותיירות. במקביל, הוקם המשרד לפיתוח כלכלי ומסחר עם משרד התיירות.<ref></ref> הוועדה הממלכתית של הפדרציה הרוסית לחינוך גופני, ספורט ותיירות הפכה לוועדה הממלכתית של הפדרציה הרוסית לחינוך גופני וספורט ב-29 באפריל 2002.<ref></ref>

הסוכנות הפדרלית לחינוך גופני, ספורט ותיירות (רוספורט) הוקמה ב-12 במרץ 2004. בתחילה נוהלה על ידי משרד הבריאות והפיתוח החברתי של הפדרציה הרוסית.<ref></ref><ref></ref>

ב-18 בנובמבר 2004, הסוכנות הפדרלית לחינוך גופני, ספורט ותיירות, פוצלה לשתי סוכנויות. האחת הייתה סוכנות התיירות הפדרלית של הפדרציה הרוסית; בסמכותה הישירה של ממשלת הפדרציה הרוסית והשנייה הייתה הסוכנות הפדרלית לחינוך גופני וספורט בניהול משרד הבריאות והפיתוח החברתי של הפדרציה הרוסית<ref></ref> בהמשך הפכה למשרד הספורט, התיירות והנוער (בשנת 2008) ועם הקמתו סוכנות התיירות יחד עם הסוכנות הפדרלית לחינוך גופני וספורט הועברה לסמכות המשרד.<ref></ref>

ב-21 במאי 2012 שונה שמו של משרד הספורט, התיירות והנוער למשרד הספורט הרוסי.<ref></ref> ב-22 במאי 2012 הועברה סוכנות התיירות הפדרלית לסמכות משרד התרבות.<ref></ref>

ב-5 ביולי 2020, הסוכנות הועברה מאחריות המשרד התרבות לאחריות ישירה של ממשלת רוסיה. באוקטובר 2022, הוחלט על פירוק הסוכנות והעברת האחריות על התיירות לידי המשרד לפיתוח כלכלי.

== תפקידים ==
* מימוש האסטרטגיה הממלכתית במגזר התיירות;
* הקמה ותחזוק מרשם פדרלי יחיד של סוכניות טיולים;<ref name=":2"></ref>
* פיתוח ויישום תוכניות אסטרטגיות בנושאים הקשורים לתעשיית התיירות בתחומי השיפוט של הפדרציה הרוסית;
* תמיכה במידע על תיירות, כולל סיוע ביצירתם ותפקודם של מרכזי מידע תיירותיים, מערכות ניווט והתמצאות בתחום התיירות.
* אספקת מידע לסוכני נסיעות על איומים בטיחותיים במדינה או במקום תיירותי;<ref></ref>
* קידום תוצר התיירות של הפדרציה הרוסית בשוק התיירות המקומי והעולמי;<ref name=":3"></ref>
* ניהול רכישת סחורות, עבודות ושירותים עבור סוכנויות הטיולים;
* אחזקת הנכסים הפדרליים בתחום התיירות;
* תפעול סמכות ציבורית פדרלית למוסדות פדרליים ולארגונים ייחודיים פדרליים הכפופים לסוכנות;
* עריכת ניתוח כלכלי של פעילותם של סוכנויות טיולים;
* ביקורת על פעילויות פיננסיות וכלכליות של הארגונים הכפופים לסוכנות;
* הפעלת תוכניות חינוך ופרויקטים מדעיים, טכניים וחדשניים בתחום התיירות;<ref></ref>
* שיתוף פעולה עם רשויות מדינות זרות וארגונים בינלאומיים,<ref></ref> תוך ייצוג ממשלת הפדרציה הרוסית ומשרד התרבות של הפדרציה הרוסית בארגונים בינלאומיים בתחום התיירות. הסוכנות פותחת נציגויות מחוץ לפדרציה הרוסית לקידום תיירות;<ref></ref>
* אספקת תמיכה והתייחסות בזמן אמת ומלא לערעורים בעל פה ובכתב של אזרחים נגד סוכנויות טיולים;
* ניהול הדרכה של משאבי אנוש של הסוכנות והארגונים שבסמכותה. לארגן השכלה מקצועית נוספת של עובדי הסוכנות. ביצוע עבודות רכישה, אחסון, חשבונאות ושימוש במסמכי ארכיון שהופקו במהלך פעילות הסוכנות;
* ארגון כנסים, ימי עיון, תערוכות ואירועים אחרים במגזר התיירות;<ref></ref><ref></ref>
* תמיכה בעסקים קטנים ובינוניים, הפועלים לפיתוח התיירות, כולל יישום תוכניות יעד מחלקתיות רלוונטיות;<ref></ref>
* רישום סוכנויות טיולים חדשות במרשם הפדרלי היחיד של מפעילי תיירות והנפקת תעודות רישום ורישיונות תפעול;
* ניהול רכוש המדינה ואספקת שירותים ציבוריים בתחום התיירות.
* הסוכנות משתתפת מדי שנה בתערוכות במדריד, ברלין, לונדון, פריז ועוד כדי לייצג את הפדרציה הרוסית ולמשוך סוכנים בשוק התיירות ותיירים פוטנציאליים;

== מבנה ==
בראש הסוכנות היה עומד ראש שמונה והודח על ידי ממשלת הפדרציה הרוסית על פי הצעת שר התרבות של הפדרציה הרוסית. ראש הסוכנות היה אחראי באופן אישי למימוש הסמכויות המוקנות לסוכנות וליישום מדיניות המדינה בתחום התיירות.
=== יחידות סמך ===
* מנהלת פרויקטים תיירותיים ממלכתיים ובטיחות בתיירות
* מנהלת משפטית
* מנהלת שיתוף פעולה בינלאומי
* מנהלת תיירות פנים ותוכניות יעד ממלכתיות
* מנהלת אדמיניסטרציה<ref></ref>
=== ראשי הסוכנות ===
* ולדימיר סטרז'אלקובסקי (19 בנובמבר 2004 – 12 באוגוסט 2008)
* אנאטולי יארוצ'קין (12 באוגוסט 2008 – 25 באפריל 2011)
* אלכסנדר רדקוב (20 ביוני 2011 – 13 במאי 2014)
* אולג סאפונוב (13 במאי 2014 – 5 בפברואר 2019)
* זרינה דוגוזובה (7 בפברואר 2019 – 20 באוקטובר 2022)<ref></ref>

== ראו גם ==
* אינטוריסט

== קישורים חיצוניים ==

* 

== הערות שוליים ==

קטגוריה:רוסיה: תיירות
קטגוריה:רוסיה: ארגונים ממשלתיים